Asunción Linares

Asunción Linares Rodríguez, nada en Pulianas, Granada, o 12 de febreiro de 1921 e finada en Granada o 21 de abril de 2005, foi unha paleontóloga española que destacou na docencia e na investigación.

 Traxectoria 
Estudou Ciencias Naturais na Universidade Complutense de Madrid, doutorándose en 1952 baixo a dirección de Bermudo Meléndez. Obtivo a cátedra de Paleontoloxía da Universidade de Granada en 1961,BOE (21 de junio de 1961) «Orden de 26 de mayo de 1961». BOE, 147: 9373 sendo a primeira muller en conseguir unha cátedra nunha facultade de ciencias en España e a segunda en obtela despois da Guerra Civil. En canto á súa relevancia académica, destacou pola súa traxectoria na dirección de numerosos traballos de doutoramento.

Introduciu a especialidade de Micropaleontoloxía na Universidade de Granada.

Ocupou o posto de Vicerreitora de Ordenación Académica da Universidade de Granada entre 1980 e 1981.Autoridades Académicas y Cargos Directivos de la Universidad de Granada 

 Premios e recoñecementos 

 Unha praza de Granada: «Plaza de la Catedrática Asunción Linares».
 Unha escola infantil municipal de Granada leva o seu nome.
 Membro de Honra da Sociedade Española de Paleontoloxía.

 Notas 

Categoría:Catedráticos da Universidade de Granada
Categoría:Científicos de España
Categoría:Nados en 1921
Categoría:Finados en 2005
Categoría:Alumnos da Universidade Complutense de Madrid
Categoría:Nados en Pulianas